《藉田集议》
宋代·杨杰

甸师经始遇金穰，禁籞清樽合奉常。千亩方田开帝籍，四时和气聚神仓。

青坛改卜先农兆，曲水交流上巳觞。欲识汉家林苑富，融融春泽浸长杨。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。